CELEX: 32018D0014
Language: et
Date: 2017-12-18 00:00:00
Title: Nõukogu otsus (EL) 2018/14, 18. detsember 2017, mis käsitleb Euroopa Liidu nimel võetavat seisukohta ELi ja Albaania stabiliseerimis- ja assotsieerimisnõukogus Albaania osalemise kohta Euroopa Liidu Põhiõiguste Ameti töös vaatlejana ja sellega seotud korra kohta vastavalt määruses (EÜ) nr 168/2007 sätestatud raamistikule

9.1.2018   
            
            
               ET
            
            
               Euroopa Liidu Teataja
            
            
               L 4/9
            
         NÕUKOGU OTSUS (EL) 2018/14,
   18. detsember 2017,
   mis käsitleb Euroopa Liidu nimel võetavat seisukohta ELi ja Albaania stabiliseerimis- ja assotsieerimisnõukogus Albaania osalemise kohta Euroopa Liidu Põhiõiguste Ameti töös vaatlejana ja sellega seotud korra kohta vastavalt määruses (EÜ) nr 168/2007 sätestatud raamistikule
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 352 koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Ülemkogu otsustas 1997. aasta detsembri Luxembourgi kohtumisel vaadelda osalemist liidu ametites kui ühinemiseelse strateegia tõhustamise viisi. Kõnealuse Euroopa Ülemkogu järeldustes märgitakse, et liidu „ametid, milles taotlejariigid saavad osaleda, määratakse kindlaks igal üksikjuhtumil eraldi“.
            
         
               (2)
            
            
               Nõukogu määruses (EÜ) nr 168/2007 (1) on sätestatud, et kandidaatriikidel on võimalik osaleda Euroopa Liidu Põhiõiguste Ameti (edaspidi „amet“) töös vaatlejatena.
            
         
               (3)
            
            
               Albaania toetab ameti eesmärke ning tunnustab ameti ülesannete ulatust ja kirjeldust, mis on sätestatud määruses (EÜ) nr 168/2007.
            
         
               (4)
            
            
               Albaania lõppeesmärk on saada liidu liikmeks ja tema osalemine ameti töös aitab Albaanial nimetatud eesmärki saavutada,
            
         ON VASTU VÕTNUD KÄESOLEVA OTSUSE:
   Ainus artikkel
   Seisukoht, mis võetakse vastu Euroopa Liidu nimel ELi ja Albaania stabiliseerimis- ja assotsieerimisnõukogus Albaania osalemise kohta Euroopa Liidu Põhiõiguste Ameti töös vaatlejana ja sellega seotud korra kohta vastavalt määruses (EÜ) nr 168/2007 sätestatud raamistikule, põhineb käesolevale otsusele lisatud ELi ja Albaania stabiliseerimis- ja assotsieerimisnõukogu otsuse eelnõul.
   
      Brüssel, 18. detsember 2017
      
         
            Nõukogu nimel
         
         
            eesistuja
         
         K. SIMSON
      
   
   
      (1)  Nõukogu 15. veebruari 2007. aasta määrus (EÜ) nr 168/2007, millega asutatakse Euroopa Liidu Põhiõiguste Amet (ELT L 53, 22.2.2007, lk 1).
   
      EELNÕU
      ELi JA ALBAANIA STABILISEERIMIS- JA ASSOTSIEERIMISNÕUKOGU OTSUS nr …/2016,
      …,
      Albaania osalemise kohta Euroopa Liidu Põhiõiguste Ameti töös vaatlejana ja sellega seotud korra kohta vastavalt nõukogu määruses (EÜ) nr 168/2007 sätestatud raamistikule
      ELi JA ALBAANIA STABILISEERIMIS- JA ASSOTSIEERIMISNÕUKOGU,
      võttes arvesse ühelt poolt Euroopa ühenduste ja nende liikmesriikide ning teiselt poolt Albaania Vabariigi vahelist stabiliseerimis- ja assotsieerimislepingut (1),
      võttes arvesse nõukogu 15. veebruari 2007. aasta määrust (EÜ) nr 168/2007, millega asutatakse Euroopa Liidu Põhiõiguste Amet, (2) eriti selle artiklit 28,
      ning arvestades järgmist:
      
                  (1)
               
               
                  Euroopa Ülemkogu otsustas 1997. aasta detsembri Luxembourgi kohtumisel vaadelda osalemist liidu ametites kui ühinemiseelse strateegia tõhustamise viisi. Kõnealuse Euroopa Ülemkogu järeldustes märgitakse, et liidu „ametid, milles taotlejariigid saavad osaleda, määratakse kindlaks igal üksikjuhtumil eraldi“.
               
            
                  (2)
               
               
                  Albaania jagab Euroopa Liidu Põhiõiguste Ameti (edaspidi „amet“) eesmärke ning tunnustab ameti ülesannete ulatust ja kirjeldust, mis on sätestatud määruses (EÜ) nr 168/2007.
               
            
                  (3)
               
               
                  On asjakohane, et amet tegeleks Albaanias määruse (EÜ) nr 168/2007 artikli 3 lõike 1 kohaselt põhiõiguste küsimustega ulatuses, mis on vajalik Albaania õiguse järkjärguliseks vastavusseviimiseks liidu õigusega.
               
            
                  (4)
               
               
                  Seetõttu tuleks lubada Albaanial osaleda ameti töös vaatlejana ning kehtestada vaatlejana osalemise kord, sealhulgas ameti algatustest osavõtmist, osamaksu ja töötajaid käsitlevad sätted.
               
            
                  (5)
               
               
                  Vastavalt nõukogu määruses (EMÜ, Euratom, ESTÜ) nr 259/68 (3) sätestatud Euroopa Liidu muude teenistujate teenistustingimuste artikli 12 lõike 2 punktile a ja artikli 82 lõike 3 punktile a võib ameti direktor erandina lubada võtta tööle Albaania täieõiguslikke kodanikke,
               
            ON VASTU VÕTNUD KÄESOLEVA OTSUSE:
      Artikkel 1
      Albaania kui kandidaatriik osaleb vaatlejana määrusega (EÜ) nr 168/2007 asutatud Euroopa Liidu Põhiõiguste Ameti töös.
      Artikkel 2
      1.   Amet võib tegeleda Albaanias määruse (EÜ) nr 168/2007 artikli 3 lõike 1 kohaselt põhiõiguste küsimustega ulatuses, mis on vajalik Albaania õiguse järkjärguliseks vastavusseviimiseks liidu õigusega.
      2.   Kõnealusel eesmärgil võib amet täita Albaanias määruse (EÜ) nr 168/2007 artiklites 4 ja 5 sätestatud ülesandeid.
      Artikkel 3
      Albaania toetab kooskõlas käesoleva otsuse lisaga rahaliselt ameti tegevust, millele on osutatud määruse (EÜ) nr 168/2007 artiklis 4.
      Artikkel 4
      1.   Albaania nimetab ametisse vaatleja ja tema asendaja, kes vastavad määruse (EÜ) nr 168/2007 artikli 12 lõikes 1 sätestatud kriteeriumidele. Nad võivad haldusnõukogu töös osaleda liikmesriikide määratud liikmete ja asendusliikmetega võrdsel alusel, kuid ilma hääleõiguseta.
      2.   Albaania määrab määruse (EÜ) nr 168/2007 artikli 8 lõikes 1 osutatud riiklikuks kontaktametnikuks ühe valitsusametniku.
      3.   Nelja kuu jooksul alates käesoleva otsuse jõustumisest teatab Albaania Euroopa Komisjonile lõigetes 1 ja 2 osutatud isikute nimed, kvalifikatsioonid ja kontaktandmed.
      Artikkel 5
      Ametile esitatud või sealt saadud andmeid võib avaldada ja need tehakse avalikkusele kättesaadavaks tingimusel, et konfidentsiaalset teavet kaitstakse Albaanias samal määral kui liidus.
      Artikkel 6
      Ametil on Albaanias samasugune õigusvõime kui juriidilistel isikutel Albaania õiguse kohaselt.
      Artikkel 7
      Et võimaldada ametil ja selle töötajatel täita oma ülesandeid, tagab Albaania neile privileegid ja immuniteedid, mis on identsed Euroopa Liidu lepingule ja Euroopa Liidu toimimise lepingule lisatud Euroopa Liidu privileegide ja immuniteetide protokolli nr 7 artiklites 1–4, 5, 6, 10–13, 15, 17 ja 18 sätestatutega.
      Artikkel 8
      Pooled võtavad kõik üld- ja erimeetmed, mis on vajalikud nende käesolevast otsusest tulenevate kohustuste täitmiseks, ning teatavad nendest stabiliseerimis- ja assotsieerimisnõukogule.
      Artikkel 9
      Käesolev otsus jõustub selle vastuvõtmise kuupäevale järgneva teise kuu esimesel päeval.
      
         …,
         
            
               ELi ja Albaania stabiliseerimis- ja assotsieerimisnõukogu nimel
            
            
               eesistuja
            
         
      
      
         (1)  ELT L 107, 28.4.2009, lk 166.
      
         (2)  ELT L 53, 22.2.2007, lk 1.
      
         (3)  EÜT L 56, 4.3.1968, lk 1.
   
   
      LISA
      ALBAANIA OSAMAKS EUROOPA LIIDU PÕHIÕIGUSTE AMETIS
      
               
                  1.
               
               
                  Albaania poolt Euroopa Liidu Põhiõiguste Ameti (edaspidi „amet“) töös osalemise eest Euroopa Liidu üldeelarvesse tasumisele kuuluv osamaks, mis on sätestatud punktis 2, katab Albaania osalemise kõik kulud esimese kolme aasta jooksul. Alates neljandast aastast määratakse osamaksu suurus kindlaks vastavalt punktile 6.
               
            
               
                  2.
               
               
                  Albaania poolt liidu üldeelarvesse esimesel kolmel aastal tasumisele kuuluv osamaks on järgmine:
                  
                              1. aasta:
                           
                           
                              160 000  eurot
                           
                        
                              2. aasta:
                           
                           
                              163 000  eurot
                           
                        
                              3. aasta:
                           
                           
                              166 000  eurot
                           
                        
            
               
                  3.
               
               
                  Võimalik rahaline toetus liidu abiprogrammide raames lepitakse kokku eraldi vastavalt asjaomasele liidu programmile.
               
            
               
                  4.
               
               
                  Albaania osamaksu hallatakse kooskõlas finantsmäärusega, (1) mida kohaldatakse liidu üldeelarve suhtes.
               
            
               
                  5.
               
               
                  Albaania esindajate ja ekspertide reisi- ja elamiskulud, mis on tehtud eesmärgiga võtta osa ameti tööst või ameti tööprogrammi rakendamisega seotud koosolekutest, kaetakse ameti poolt samadel alustel kui liidu liikmesriikidel kooskõlas kehtiva korraga.
               
            
               
                  6.
               
               
                  Komisjon esitab pärast käesoleva otsuse jõustumist ja iga järgmise aasta alguses Albaaniale rahastamisnõude, mis vastab käesoleva otsuse kohasele Albaania osamaksule ameti eelarves. Oma osaluse esimesel kalendriaastal maksab Albaania osamaksu, mis on arvutatud proportsionaalselt alates tema osaluse alguskuupäevast kuni aasta lõpuni. Järgmistel aastatel vastab osamaks käesoleva lisa punktis 2 esitatud tabelis sätestatule. Alates neljandast aastast kohandatakse osamaksu vastavalt ametile antud toetuse suurenemisele või vähenemisele, et säiliks vastavus Albaania osamaksu ja ameti EL-28 hõlmava eelarve vahel. Osamaksu võib järgmistel eelarveaastatel Eurostati poolt avaldatavate värskeimate statistiliste andmete põhjal muuta.
               
            
               
                  7.
               
               
                  Osamaksu arvestatakse eurodes ja see makstakse panka komisjoni eurokontole.
               
            
               
                  8.
               
               
                  Albaania maksab oma osamaksu rahastamisnõudest lähtuvalt 30 päeva jooksul alates rahastamisnõude saatmisest komisjoni poolt.
               
            
               
                  9.
               
               
                  Viivitus Albaania osamaksu tasumisel tekitab kohustuse tasuda intresse maksetähtpäevaks maksmata summalt. Intressimäär vastab määrale, mida rakendab Euroopa Keskpank maksetähtpäeval oma eurotehingutele ning seda suurendatakse 1,5 protsendipunkti võrra.
               
            
         (1)  Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT L 298, 26.10.2012, lk 1).